62021TO0161_INF
Vispārējās tiesas (desmitā palāta) 2021. gada 14. decembra rīkojums –
McCord/Komisija
(lieta T‑161/21)
Atcelšanas prasība – Prasība sakarā ar bezdarbību – Komisijas Regulas projekts, ar kuru konkrētu preču eksportam ārpus Savienības piemēro prasību uzrādīt eksporta atļauju – Komisijas priekšlikums attiecināt uz COVID– 19 vakcīnu eksportu uz Ziemeļīriju prasību uzrādīt eksporta atļauju, piemērojot Līguma par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas protokola par Īriju un Ziemeļīriju 16. pantu – Publicētas politikas par apstākļiem, kādos Savienība īsteno minētā protokola 16. pantu, neesamība – Acīmredzama daļēja nepieņemamība – Prasība, kas daļēji ir acīmredzami juridiski nepamatota
1.
Atcelšanas prasība – Pārsūdzami tiesību akti – Jēdziens – Tiesību akti, kas rada saistošas tiesiskās sekas – Sagatavojoši tiesību akti – Izslēgšana – Komisijas Regulas projekts, ar kuru konkrētu preču eksportam ārpus Savienības piemēro prasību uzrādīt eksporta atļauju – Nepieņemamība
(LESD 263. pants; Protokols par Īriju un Ziemeļīriju)
(skat. 21.– 32. punktu)
2.
Prasība sakarā ar bezdarbību – Komisijai noteikts pienākums rīkoties – Pienākums pieņemt un publicēt politiku par apstākļiem, kādos tiek īstenots Protokola par Īriju un Ziemeļīriju 16. pants – Neesamība
(LESD 265. pants; Protokols par Īriju un Ziemeļīriju
(skat. 38.– 44. punktu)
3.
Prasība sakarā ar bezdarbību – Savienības tiesas kompetence – Iestādei adresēts rīkojums – Nepieļaujamība
(LESD 265. pants)
(skat. 46. punktu)
Priekšmets
Pirmkārt, prasība, kas ir pamatota ar LESD 263. pantu un ar ko tiek lūgts atcelt Komisijas 2021. gada 29. janvāra Regulas projektu, kas tostarp ir par prasību COVID– 19 vakcīnas eksportam uz Ziemeļīriju uzrādīt eksporta atļauju, piemērojot Līguma par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas protokola par Īriju un Ziemeļīriju 16. pantu (OV 2020, L 29, 7. lpp.), un Komisijas lēmumu nepublicēt politiku par apstākļiem, kādos Savienība īsteno minētā protokola 16. pantu, un otrkārt, prasība, kas ir pamatota ar LESD 265. pantu un ar ko tiek lūgts konstatēt, ka Komisija prettiesiski ir atturējusies pieņemt un publicēt šādu politiku.
Rezolutīvā daļa
1)
Prasību noraidīt kā acīmredzami nepieņemamu un acīmredzami juridiski nepamatotu.
2)
Pieteikumu par juridisko palīdzību noraidīt.
3)
Raymond Irvine McCord atlīdzina tiesāšanās izdevumus.